Κατάλογος τελικών Παγκοσμίου Κυπέλλου Ποδοσφαίρου

Το Παγκόσμιο Κύπελλο Ποδοσφαίρου είναι διεθνής ποδοσφαιρική διοργάνωση, η οποία καθιερώθηκε το 1930 με το πρώτο Παγκόσμιο Κύπελλο, που έλαβε χώρα στην Ουρουγουάη. Στη διοργάνωση συμμετέχουν οι εθνικές ομάδες ανδρών των ομοσπονδιών που είναι μέλη της FIFA, του αθλητικού οργανισμού που διοικεί παγκοσμίως το ποδόσφαιρο. Το Παγκόσμιο Κύπελλο Ποδοσφαίρου διοργανώνεται κάθε τέσσερα χρόνια, με εξαίρεση τις διοργανώσεις του 1942 και το του 1946 που δεν διεξήχθησαν λόγω του Δευτέρου Παγκοσμίου Πόλεμου. 

Το Παγκόσμιο Κύπελλο Ποδοσφαίρου του 2022 έλαβε χώρα στο Κατάρ και είναι το τελευταίο που διεξήχθη προς το παρόν. Νικήτρια ήταν η ομάδα της Αργεντινής. Η επόμενη διοργάνωση θα λάβει χώρα από τις 11 Ιουνίου έως τις 19 Ιουλίου 2026 και θα φιλοξενηθεί σε 16 πόλεις σε τρία έθνη της Βορείου Αμερικής: Καναδάς, Μεξικό και Ηνωμένες Πολιτείες.

Ο τελικός είναι ο τελευταίος σε σειρά αγώνας που διεξάγεται και το αποτέλεσμα αναδεικνύει την πρωταθλήτρια εθνική ομάδα. Αν μετά από 90 λεπτά το αποτέλεσμα είναι ισόπαλο, προστίθενται 30 λεπτά της παράτασης. Εάν το αποτέλεσμα εξακολουθεί να είναι ισόπαλο και μετά την ολοκλήρωση της παράτασης, οι δύο ομάδες εκτελούν πέναλτι. Η ομάδα που θα σκοράρει τα περισσότερα πέναλτι ανακηρύσσεται τότε νικήτρια. Ο τελικός έχει αποφασιστεί να είναι μονός αγώνας. Μοναδική εξαίρεση ήταν το Παγκόσμιο Κύπελλο Ποδοσφαίρου 1950, όπου η νικήτρια της διοργάνωσης ήταν η νικήτρια ενός ομίλου που αποτελούταν από 4 ομάδες (Ουρουγουάη, Βραζιλία, Σουηδία και Ισπανία). Η νίκη της Ουρουγουάης επί της Βραζιλίας στην τελευταία αγωνιστική με 2-1 στο Ριο Ντε Τζανέιρο, καθόρισε την τελική βαθμολογία μεταξύ των δύο πρώτων στον όμιλο. Από τότε αυτός ο αγώνας αναγνωρίζεται από τη FIFA ως ο de facto τελικός του Παγκοσμίου Κυπέλλου 1950.

Στα 22 Παγκόσμια Κύπελλα που έχουν διοργανωθεί, 81 εθνικές ομάδες έχουν συμμετάσχει τουλάχιστον μια φορά. Από αυτές, 13 έχουν φτάσει στον τελικό, ενώ 8 έχουν κατακτήσει το τρόπαιο. Με πέντε κύπελλα, η Βραζιλία είναι η πιο επιτυχημένη ομάδα του θεσμού, καθώς επίσης και η μόνη ομάδα που έχει συμμετάσχει σε όλες τις διοργανώσεις του Παγκοσμίου Κυπέλλου. Η Ιταλία και η Γερμανία έχουν κατακτήσει από τέσσερις τίτλους. 

Τρεις τίτλους έχει η Αργεντινή, δύο τίτλους έχουν η Ουρουγουάη και η Γαλλία, ενώ από ένα Κύπελλο έχουν η Αγγλία και η Ισπανία. Το τρόπαιο της Γερμανίας στη διοργάνωση του 2014 αποτελεί τον πρώτο τίτλο της ενωμένης Γερμανίας (τα προηγούμενα τρία κύπελλα τα είχε κατακτήσει ως Εθνική Δυτικής Γερμανίας). Επίσης, η Εθνική Γερμανίας έγινε η πρώτη ευρωπαϊκή ομάδα που κατέκτησε Παγκόσμιο Κύπελλο στην Αμερική, Νότια ή Βόρεια. 

Η εθνική ομάδα που κερδίζει στον τελικό λαμβάνει το Τρόπαιο Παγκοσμίου Κυπέλλου Ποδοσφαίρου και το όνομά της αναγράφεται, με χάραξη επί τόπου, αμέσως μετά τη λήξη του τελικού, στο κάτω μέρος του τροπαίου.

Οι τελικοί του 1970 και του 1994, καθώς και του 1986, του 1990 και του 2014 είναι μέχρι και σήμερα οι μόνοι τελικοί στους οποίους αγωνίστηκαν οι ίδιες ομάδες (Βραζιλία - Ιταλία και Γερμανία - Αργεντινή αντίστοιχα). Ο τελικός του 1934 παραμένει ο τελευταίος τελικός μεταξύ ομάδων που συμμετείχαν και οι δύο για πρώτη φορά σε τελικό.

 Κατάλογος τελικών 
Ο ακόλουθος πίνακας παρουσιάζει τους 22 τελικούς της διοργάνωσης.

 Λίστα των τελικών 
 † Αποτέλεσμα μετά από παράταση * Ο αγώνας οδηγήθηκε στα πέναλτι (σκορ των πέναλτι)

 Έτος Νικητής Σκορ Φιναλίστ Γήπεδο Τοποθεσία Θεατές 1930  4–2  Εστάδιο Σεντενάριο  Μοντεβιδέο, Ουρουγουάη 68.346 1934  2–1 †  Στάντιο Νατσιονάλε ΠΝΦ border|23px|Ιταλία Ρώμη, Ιταλία 55.000 1938  4–2  Σταντ Ολιμπίκ Υβ-ντυ-Μανουάρ  Παρίσι, Γαλλία 45.000 1950  2–11  Στάδιο Μαρακανά border|23px|Βραζιλία Ρίο ντε Τζανέιρο, Βραζιλία 173.850 1954  3–2  Στάδιο Βάνκντορφ  Βέρνη, Ελβετία 62.500 1958  5–2  Στάδιο Ρασούντα  Σόλνα, Σουηδία 49.737 1962  3–1  Στάδιο Νασιονάλ  Σαντιάγο, Χιλή 68.679 1966  4–2 †  Στάδιο Γουέμπλεϊ  Λονδίνο, Αγγλία 96.924 1970  4–1  Στάδιο Αζτέκα  Πόλη του Μεξικού, Μεξικό 107.412 1974  2–1  Ολυμπιακό στάδιο  Μόναχο, Δυτική Γερμανία 78.200 1978  3–1 †  Στάδιο Μονουμεντάλ  Μπουένος Άιρες, Αργεντινή 71.483 1982  3–1  Σαντιάγο Μπερναμπέου  Μαδρίτη, Ισπανία 90.000 1986  3–2  Στάδιο Αζτέκα  Πόλη του Μεξικού, Μεξικό 114.600 1990  1–0  Ολυμπιακό Στάδιο  Ρώμη, Ιταλία 73.603 1994  0–0 *  Ρόουζ Μπόουλ  Πασαντίνα, Καλιφόρνια, Ηνωμένες Πολιτείες Αμερικής 94.194 1998  3–0  Σταντ ντε Φρανς border|23px|Γαλλία Σαιν-Ντενί, Γαλλία 80.000 2002  2–0  Διεθνές Στάδιο  Γιοκοχάμα, Ιαπωνία 69.029 2006  1–1 *  Ολυμπιακό Στάδιο  Βερολίνο, Γερμανία 69.000 2010  1–0 †  Σόκερ Σίτι  Γιοχάνεσμπουργκ, Νότια Αφρική 84.490 2014  1–0 †  Στάδιο Μαρακανά  Ρίο ντε Τζανέιρο, Βραζιλία 74.738 2018  4–2  Στάδιο Λουζνικί  Μόσχα, Ρωσία 78.011 2022  3–3 *  Εθνικό Στάδιο  Λουσαΐλ, Κατάρ 88.966

Υποσημειώσεις
1 Δεν ήταν ο τελικός, αλλά η τελευταία αγωνιστική στον όμιλο.

 Αποτελέσματα ανά χώρα 
300px|thumb|Χάρτης των τροπαιούχων χωρών.

Το τρόπαιο έχουν κατακτήσει συνολικά οκτώ διαφορετικές εθνικές ομάδες, ενώ στον τελικό έχουν συμμετάσχει δεκατρείς διαφορετικές εθνικές ομάδες. Πολυνίκης της διοργάνωσης είναι η Βραζιλία με πέντε τρόπαια. Τις περισσότερες παρουσίες σε τελικό έχει η Γερμανία, με οκτώ συμμετοχές.

 Εθνική Ομάδα Τίτλοι Φιναλίστ Έτη κατάκτησης Έτη φιναλίστ  5 2 1958, 1962, 1970, 1994, 2002 1950, 1998  4 4 1954, 1974, 1990, 2014 1966, 1982, 1986, 2002  4 2 1934, 1938, 1982, 2006 1970, 1994  3 3 1978, 1986, 2022 1930, 1990, 2014  2 2 1998, 2018 2006, 2022  2 0 1930, 1950 —  1 0 1966 —  1 0 2010 —  0 3 — 1974, 1978, 2010  0 2 — 1938, 1954  0 2 — 1934, 1962  0 1 — 1958  0 1 — 2018

 Αποτελέσματα ανά Συνομοσπονδία 
Στους τελικούς των Παγκοσμίων Κυπέλλων έχουν συμμετάσχει εθνικές ομάδες από μόνο δύο συνομοσπονδίες: την ΟΥΕΦΑ και την ΚΟΝΜΕΜΠΟΛ. Η ΟΥΕΦΑ υπερτερεί στο σύνολο, τόσο στις συμμετοχές όσο και στις κατακτήσεις.

 Συνομοσπονδία Τίτλοι Φιναλίστ Εθνική Ομάδα Τίτλοι Φιναλίστ UEFA 12 17  4 4  4 2  2 2  1 0  1 0  0 3  0 2  0 2  0 1  0 1 ΚΟΝΜΕΜΠΟΛ 10 5  5 2  3 3  2 0

 Σημειώσεις 

 Παραπομπές 

 Εξωτερικοί σύνδεσμοι 
 Επίσημη ιστοσελίδα (αρχείο ΦΙΦΑ για το Παγκόσμιο Κύπελλο)